open-index/open-wikipedia-markdown huggingface dataset:
Digital Video

**Digital Video** er en standard for videokassetter. Den kan deles opp i DV og Mini-DV utfra størrelsen på kassetten. Per i dag er mini-DV den mest utbredte, kanskje først og fremst på grunn av sin størrelse. Film lagres digitalt på tapen og en vanlig mini-DV tape kan romme 60 minutter med standard kvalitet, eller 90 minutter med såkalt «long-play». 60 minutter med DV-video vil ta omtrent 13 Gigabyte om det skal overføres via Firewire til en PC/Mac. Firewire (IEEE 1394) som er den kabelen som i hovedsak brukes for å overføre DV.
Green Cargo

**Green Cargo** er et svensk, statlig transportselskap som kjører godstransport med tog i Sverige og til og fra utlandet. Green Cargo ble etablert som eget selskap ved oppsplittingen av Statens Järnvägar den 1. januar 2001, og videreførte virksomheten fra SJ Gods. Selskapet har nærmere 90&nbsp;% av markedsandelen på godstransport på jernbane i Sverige. Green Cargo eide inntil 2010 45% av CargoNet.

I 2016 etablerte Green Cargo seg med ruter i Norge da de overtok en rekke godstogsruter på Sørlandsbanen, Bergensbanen, Raumabanen, Dovrebanen, Nordlandsbanen og Ofotbanen etter avviklingen i Cargolink. Men Green Cargo hadde i mange år trafikkert grensetrafikk mellom Norge og Sverige.

## Referanser


## Eksterne lenker
*
SJ

**SJ AB** er et svensk, statseid transportselskap som i hovedskap kjører persontrafikk med tog i Sverige. Det ble til ved oppdelingen av Statens Järnvägar 1. januar 2001 og omfattet det tidligere driftsområdet *SJ Resor*.

SJ AB kjører internasjonal trafikk i Danmark og Norge (Kongsvingerbanen og Ofotbanen). SJ har omkring 4000 ansatte (2007) og en omsetning på 8,3 milliarder kroner (2007).

Fra 8. juni 2020 driver SJs datterselskap SJ Norge persontogtrafikk på sju togstrekninger i Norge på kontrakt med Jernbanedirektoratet.

## Referanser


## Eksterne lenker
*
Santa Clara (Cuba)

**Santa Clara** er den største byen i provinsen Villa Clara og ligger vel 30 mil øst for Havanna. Tidligere lå Santa Clara i provinsen Las Villas. Ved en ny provinsinndeling iverksatt pr. 1. januar 1977 ble Las Villas-provinsen integrert i provinsen Villa Clara.

Santa Clara var åsted for det siste store slaget i den cubanske revolusjonen i 1959. To gerilja-avdelinger angrep byen, den ene ledet av Che Guevara og den andre av Camilo Cienfuegos. Slaget begynte ved at Guevaras avdeling erobret militærgarnisonen ved Fomento sørøst for Santa Clara. Der tok de i bruk en bulldoser, ødela jernbaneskinnene og sporet av et tog med soldater og forsyninger som Batista hadde sendt for å unnsette sine tropper i Santa Clara. Dermed var Batistas forsyningslinjer kuttet. Samtidig som dette skjedde, erobret Cienfuegos' avdeling militærgarnisonen ved Yaguajay øst for Santa Clara.

Den 31. desember 1958 samlet Guevaras og Cienfuegos' avdelinger seg, og sammen med andre revolusjonære (som ble ledet av William Alexander Morgan) angrep de Santa Clara. Kampene ble temmelig kaotiske. Batistas soldater var demoraliserte. Noen ytte motstand, andre overga seg uten å løsne skudd mens andre igjen sluttet seg til de revolusjonære. I løpet av ettermiddagen ble Santa Clara erobret. I ettertid er dette slaget beskrevet som det mest avgjørende i den cubanske revolusjonen. Årsaken er at Batista rømte fra Cuba bare 12 timer etter at Santa Clara hadde falt. På torget ligger hotell "Santa Clara Libre" som fortsatt har kulehull i fasaden.

I Santa Clara ligger gravmonumentet som rommer levningene etter Che Guevara og 16 andre geriljasoldater som ble drept i 1967 i Bolivia. Heriblant Haydée Tamara Bunke Bider. Che ble stedt til hvile i Santa Clara med fulle militære æresbevisninger 17. oktober 1997 etter at levningene hans var blitt returnert til Cuba fra Bolivia. Noe senere ankom levningene til andre falne fra Bolivia. 

Under gravmonumentet ligger et museum som er dedikert til Che Guevaras liv. I 2004 besøkte 205.832 personer – herunder 127.597 utlendinger – gravmonumentet og museet. 

## Andre trekk ved Santa Clara

Parque Vidal (Vidal Park) i Santa Clara er trolig et av Cubas mest tradisjonelle sjekkesteder. Om ettermiddagene samles folk (især single) i parken. Etter tradisjonen skal man spasere rundt og rundt. Kvinnene går rundt den indre delen av parken og mennene rundt den ytre delen. På søndagene stiller også musikere opp i parken og akkompagnerer "svermerne" med tradisjonelle cubanske kjærlighetssanger og smektende gitar- improvisasjoner.

Santa Clara er vertsby for Universidad Central de las Villas (Universitetet i Las Villas) som tilbyr utdanning opp til master-nivå på mange ulike felt, herunder innenfor ingeniør- og veterinærfag.

Hver julaften foregår det en av Cubas største og mest spektakulære fiestas i Remedios som ligger noen få kilometer unna.

## Referanser


## Eksterne lenker
*
Justisdepartementet (Sverige)

**Justitiedepartementet** er et departement under den svenske regjeringen. De har ansvar for spørsmål om blant annet rettsvesenet, demokratispørsmål, integrasjon, statsborgerskap, og idrett. Den nåværende sjefen for jusititedepartementet er justisminister Beatrice Ask. 

Ved departementet arbeider omkring 350 personer.

## Underliggende etater
* Säkerhetspolisen
* Polismyndigheten
* Brottsoffermyndigheten
* Ekobrottsmyndigheten
* Åklagarmyndigheten
* Rättshjälpsmyndigheten
* Valmyndigheten
* Kriminalvården
* Migrationsverket
* Rättsmedicinalverket
* Konsumentverket
* Domstolsverket
* Datainspektionen

## Statsråder og sjefer i Justitiedepartementet

## Ekspedisjonssjefer i Justitiedepartementet

*Nils Samuel von Koch  1840-1843
*Göran Magnus Arell    1843+1845
*Adolf Martin Joachim Alexanderson  1845-1847
**Fredrik Iggeström    1847-1852
*Jacob Anders Christoffer Quensel 1852-1853
*Carl Johan Thyselius  1853-1856
*Victor Cramér         1856-1859
*Eduard Carleson       1859-1860
*Walfrid Bolin         1860-1861
*Arendt Dreijer        1861-1866
*Frans Fabian Huss     1866-1867
*Carl Gustaf Strandberg  1867-1868
*Carl Gustaf Hernmarck   1868-1875
*Gustaf Ryding           1875-1879
*Ludvig Annerstedt       1879-1883
*Anders Victor Åbergson  1883-1884
*Gustaf Robert Lillienberg  1884-1887
*Lennart Groll              1887-1888
*Paul Isberg                1888-1889
*Karl Georg Lindbäck        1889-1892
*Albert Petersson           1892-1896
*Johan Olof Ramstedt        1896-1898
*Eberhard Quensel           1898-1902
*Karl Fredrik Silfverstolpe      1902
*Edvard Petrén              1902-1905
*Carl Berg                  1905-1907
*Carl Arvid Svedelius       1907-1909
*Steno Stenberg             1909-1914
*Sven Hagströmer            1914-1917

## Statssekreterer i Justitiedepartementet siden 1917

*Sven Hagströmer        1917-1923
*Gustaf Grefberg        1923-1924
*Erik Kellberg          1924-1929
*John Alsén             1930-1932
*Ragnar Gyllenswärd     1932-1933
*Carl Gustaf Eklund     1933-1935
*Gunnar Dahlman         1935-1939
*Carl Gustaf Hellquist  1939-1943
*Axel Gösta Walin       1943-1947
*Ingvar Lindell         1947-1949
*Sven Åke Edling        1949-1953
*Björn Kjellin          1953-1957
*Per Gunnar Bergsten     1957-1961
*Bengt Vilhelm Hult      1961-1963
*Carl V Holmberg          1963-1965
*Ove Rainer               1965-1973
*Ulf Nordenson (t.f)           1973
*Sven Andersson            1973-1976
*Henry Montgomery          1976-1979
*Ove Lindh                 1979-1981
*Bo Broomé                  1981-1982
*Harald Fälth               1982-1987
*Sten Heckscher            1987-1991
*Krister Thelin            1991-1994
*Kristina Rennerstedt      1994-2001
*Dan Eliasson              2001-
## Eksterne lenker
*
Gerhard I av Holstein

**Gerhard I av Holstein** (født 1232, død 21. desember 1290) var sønn av Adolf IV av Holstein og Hedvig av Lippe og var greve av Holstein fra 1263 til sin død.

Gift med Elisabet av Mecklenburg

**Barn:**
#Helvig av Holstein (1255 – 1325) 
#Gerhard II av Holstein
#Henrik I av Holstein

Som svigefar til kong Magnus Ladulås av Sverige ble Gerhard tatt til fange av opprørere i 1278 under Folkekongeopprøret.

## Referanser
Björn Rosenström

**Björn Folke Rosenström** (født 8. august 1970 i bydelen Tynnered i Göteborg, Sverige) er en svensk låtskriver, visesanger og popartist.

Rosenström vokste opp i Sävedalen i Partille kommune utenfor Göteborg, der han blant annet gjorde suksess som skuespiller i teaterstykket *Våra bästa år*. Rosenström har utgitt studioalbum og flere samlealbum. Bandet hans består av familie og venner, deriblant broren Jonas Rosenström og halvbroren Markus.
Björn Rosenström har blitt kjent for sin personlige stemme og en melodiøs visepop med originale og rølpete tekster, ofte med grov russehumor og naivistisk ironi.  Rosenström synger på svensk, og har utenfor Sverige også et publikum blant ungdom i Norge. 

## Det jävla bandet
*Det jävla bandet* er bandet som opptrer sammen med Björn Rosenström.

### Medlemmer i bandet
* Björn Rosenström (gitar & sang)
* Johan Strömberg (bassgitar)
* Peter Strandberg (trommer)
* Fredrik Lidin (gitar, mandolin, ukulele, bouzoki, keyboard & korsang)
* Pär Edwardson (gitar & korsang)
* Håkan Svensson (gitar & korsang)
* Nicklas Arlevall (lydtekniker & turnéleder)
* Jonas Rosenström (æresmedlem)

## Plateutgivelser
**Studioalbum**
* 1996: *[[Låtar som är sådär]]*
* 2000: *[[Någorlunda hyggliga låtar]]*
* 2001: *[[Glove Sex Guy]]*
* 2002: *[[Bakfylla & Tjat]]*
* 2004: *[[Pop på Svenska]]* 
* 2006: *[[Syster Gunbritts Hemlighet]]*
* 2010: *[[Swingersklubb in the Radhuslänga]]*
* 2012  *[[Olämpliga låtar]]*
* 2015  *[[Tuff pipa]]*

**EP**
* 1998: *Raggarrock 2*

**Singler**
* 2001: «Het» / «Het (Remix)»
* 2002; «Flourtanten (Radioversion)» / «Flourtanten (Originalversion)»

**Singler som Björn Rosenström & Det Jävla Bandet**
* 2006: «Nedsprutad På Andra Långgatan» / «Snubbarna på Kungstorgskaféet» / «Nedsprutad På Andra Långgatan (Karaoke)»

**Maxisingler**
* 2002: «Glenn (Radiomix)» / «Glenn (Originalversion)» / «Glenn (Soft Version)»
* 2003; «Hultsfredsfestivalen» / «Bortamatch» / «Prästens Bekännelse»

**Samlingsalbum**
* 2003: *Var får jag allt ifrån? - En så kallad samling*
* 2007: *Ett jubileum som är sådär*

## Eksterne lenker
* 
*
Adolf IV av Holstein

**Adolf IV av Holstein** (født 1205, død 1261) var greve av Holstein 1225–1239. Adolf abdiserte i 1239 og gikk i kloster.

Adolf IV var sønn av Adolf III av Holstein og Adelheid av Querfurt. Han var gift med Hedvig av Lippe.

## Barn
#Johan I av Holstein
#Gerhard I av Holstein
#Mechtild av Holstein
#Ludolf

## Referanser


## Eksterne lenker
* Nordisk Familjebok
Aguascalientes

**Aguascalientes** er en av de minste delstatene i Mexico. Arealet på  er bare hårfint større enn Oslo og Akershus, og befolkningen lå i 2010 på ca. 1,2 millioner. Delstaten grenser til Zacatecas i nord og Jalisco i sør. Aguascalientes består av elleve kommuner. Innbyggerne kalles *hidrocálidos*, et ordspill på betydningen av navnet, «varme vann», som delstaten har etter de varme kildene i området.

Delstatshovedstaden er byen Aguascalientes.

## Geografi
Delstaten er relativt fruktbar, men har også en del fjell. Høyest rager Sierra Fría («Kaldfjellet») med . Hovedstaden ligger på ca. . Den viktigste elva i delstaten, San Pedro Aguascalientes, er vannførende kun få måneder om sommeren på grunn av alle demningene langs løpet. Klimaet er temmelig tørt, med regntid på sommeren, og med temperaturer mellom 17 og  året rundt.

## Økonomi
Hovedstaden Aguascalientes er en viktig industriby, med variert industri; blant annet produseres bilen Nissan her. Jordbruk er viktigst for resten av delstaten, med produksjon av mais, bønner, chili, guava, vindruer mm. Kvegdrift er viktig på de tørrere arealene, og Aguascalientes er en viktig leverandør av okser til en av Mexicos nasjonale lidenskaper, nemlig tyrefekting.

## Befolkning og kultur
Aguascalientes har landets laveste andel urfolk; kun ca.  mennesker snakker et av landets opprinnelige språk. Delstaten opplever for tiden en sterk vekst i folketallet. Feria de San Marcos i april feires med religiøse opptog, utstillinger, tyrefekting, charrea (rodeo), hanekamper og konserter.

## Historie

I 1522 opplevde Aguascalientes sitt første spanske besøk, da Pedro de Alvarado ble slått tilbake i sitt forsøk på å undertvinge det lokale urfolket. Først i 1575 ble det etablert en garnison her for å trygge sølvtransportene fra Zacatecas til Mexico by. Da de innfødte var pasifisert, blomstret byen opp som et sentrum for et rikt jordbruk. Historien sier at en lokalpolitikers vakre kone gav diktatoren Santa Anna et kyss på munnen mot at lille Aguascalientes skulle bli egen delstat.

## Interessant i Aguascalientes
Hovedstaden Aguascalientes er nok en av Mexicos mange byer i kolonistil, med kirker og palasser i barokkstil. Aguascalientes utmerker seg imidlertid med et rikt kulturliv og en livlig atmosfære. Det er varme kilder i området, som seg hør og bør ved en by som kaller seg «varme vann».

## Se også
* Liste over kommuner i delstaten Aguascalientes
## Eksterne lenker
*
Mechtild av Holstein

**Mechtild av Holstein**, også skrevet *Mechtilde*, *Machtilt*, *Mathilde* og *Matilda*, (født 1220 eller 1225, død 1288) var en tysk prinsesse som seinere ble dansk dronning og svensk hertuginne. Hun var datter av greven Adolf IV av Holstein og Hedvig av Lippe.  Metchild giftet seg med den danske kongen Abel av Danmark (1218–1252). Enkedronninga avgav kyskhetsløfte etter sin manns død, men giftet seg på nytt i 1261 med den svenske adelsmannen Birger jarl til Bjälbo som tilhørte Folkunga-ätten. Metchild er begravet i Varnhems klosterkirke i Västergötland i Sverige.

## Annet
Operaen *Birger Jarl och Mechtild* ble skrevet av  G. F. Gyllenborg på oppdrag av den svenske kongen Gustav den 3. og oppført i Stockholm første gang i 1790.

## Barn
#Valdemar III Adelsson –1257; hertug i Schleswig
#Erik I  ca. 1240–1272; hertug i Schleswig
#Sofia Abelsdatter av Danmark ca. 1240–1284
#Abel Abelsson 1252–1279
#Kristina Birgersdatter

## Referanser


## Eksterne lenker
* Biografi i ''Dansk biografisk Lexikon'' fra 1887-1905
Cherubs (band)

**Cherubs** var en norsk-engelsk musikkgruppe med tilholdssted i London, England og ble utgitt på Cargo Records. Cherubs plasseres ofte innen for indierock-sjangeren. Bandet besto av tre nordmenn og to engelskmenn.

## Historie
Cherubs kom sammen desember 2003, og i løpet av en kort tidsperiode fikk de spillejobber over hele England og Europa. De turnerte og spilte med blant annet The Libertines, The Departure, The Rakes, Bloc Party, New Order, Razorlight, Interpol, Maximo Park, Moving Units, The Cribs, The Others, The Brakes, Echo & The Bunnymen, Art Brut, The Bandits. Bandet spilte også på en mengde britiske og europeiske musikkfestivaler. Høsten 2007 ble Cherubs oppløst.

### Utgivelser
I oktober 2004 kom debutsingelen «Hey Bunny», etterfulgt av «Club Hoola Hoop's Walls» i februar 2005. To måneder senere, den 18. april 2005, kom debutalbumet *[[Uncovered by Heartbeat]]*, utgitt på Cargo Records. 15. august samme år kom singelen «Man of No Importance». EP-en *Paper, Cut, Moon* ble sluppet i 2006. 

### Utskiftninger
Glenn Wange hadde sin siste opptreden sammen med resten av Cherubs den 24. november på Barfly i London. Februar 2006 ble Glenn Fryatt nytt medlem på trommer.

## Bandmedlemmer
* Staale Kranzt Bruland – vokal
* Espen Dahl – gitar/vokal
* Matthew Orchard – gitar
* Jørgen Raa – bass
* Glenn Fryatt – trommer

* Glenn Wange – tidligere medlem – trommer/perkusjon

## Diskografi
**Album**
* *[[Uncovered by Heartbeat]]* – april 2005
**Singler**
* *«[[Hey Bunny]]»* – oktober 2004
* *«[[Club Hoola Hoop's Walls]]»* – februar 2005
* *«[[A Man of No Importance]]»* – august 2005
* *[[Paper, Cut, Moon]]*, EP – februar 2006

## Eksterne lenker
* 
* Cherubs on Myspace
* Cherubs on Facebook
Commons

**Commons** har flere betydninger:

* Wikimedia Commons, et nettsted
* Ithaca Commons, en gate i New York
* House of Commons, underhuset i Storbritannia eller Canada
* Creative Commons, et lisensieringssystem for åndsverk
* Jakarta Commons, et magasin for Java-komponenter
Ray Manzarek

**Raymond Daniel «Ray» Manzarek** (1939–2013) var en amerikansk musiker, produsent, film-regissør, forfatter, og medgrunnlegger og keyboardist i The Doors fra 1965 til 1973, og i The Doors of the 21st Century (også kjent som Manzarek–Krieger) fra 2002 til 2013. Ray Manzarek var påvirket av klassisk musikk, nemlig av Frédéric Chopin. Han studerte også musikken til Johann Sebastian Bach (noe som påvirket teknikken hans). Han var også betydelig påvirket av jazz (han var en erklært fan av Vince Guaraldi og John Coltrane). I tillegg inkluderte han elementer av latin-folkemusikk i sangene til The Doors gjennom tidene. Ray Manzareks religion senere i livet var atenisme, en form for gammel egyptisk spiritualitet som æret solskiven Aten.

Da Manzarek flyttet til Los Angeles i 1962 hadde han allerede en grad i økonomi fra DePaul University i Chicago. I perioden 1962–1965 studerte han filmvitenskap ved UCLA i Los Angeles, sammen med blant andre Jim Morrison. Etter at studiene var ferdig hadde de planer om å gå hver sine vei, men møttes ved en tilfeldighet og etter at Manzarek hadde bedt om å høre hva Morrison hadde skrevet på egen hånd, fikk han høre en enkel versjon av «Moonlight Drive», noe som ble begynnelsen til The Doors.

Manzarek turnerte sine siste år med gruppen Riders on the Storm sammen med The Doors-kollega Robby Krieger og The Cult vokalist Ian Astbury. Gruppen spilte på Rockefeller i Oslo 7. januar 2007.

## Dødsfall
Ray Manzarek døde den 20. mai 2013 kl. 21:31 på RoMed klinikken i Rosenheim i Tyskland etter en lang kamp mot gallegangskreft.

## Referanser




## Eksterne lenker
* 
* 
* 
* 
*  The Doors offisielle nettsted
*  Great Interview with Ray Manzarek on Music of The Doors på YouTube
*  The Doors' Ray Manzarek Talks About Replacing Jim Morrison | Letterman på YouTube
*  Ray Manzarek Interview 1983 on Jim Morrison's Death and the Doors på YouTube
*  Ray Manzarek on Letterman, January 25, 1984 på YouTube
*  Ray Manzerek-The Doors/Uncut Music Interviews på YouTube
*  The Doors Ray Manzarek Talks Jim Morrison In Rare Interview With Barry Roskin Blake 1991 på YouTube
*  Ray Manzarek interviewed at the WestFest 40th Anniversary Woodstock concert San Francisco 2009 på YouTube
*  The Doors: Time Capsule på YouTube
*  Ray Manzarek - Talking About The Doors (Complete) på YouTube
Turteller

**Turteller** eller **takometer** er et måleinstrument som viser omdreiningstall (turtall), altså hvor fort en aksling, skive e.l. roterer. 
Et kjent eksempel er turtelleren som måler hvor fort veivakslingen i en bilmotor roterer. Dette vises vanligvis i omdreininger per minutt (o/min) med en kalibrert analog viser, men digital visning blir mer og mer vanlig.

De første mekaniske turtellerne var basert på måling av sentrifugalkraften. Oppfinneren antas å være den tyske ingeniøren Diedrich Uhlhorn; han brukte det til å måle hastigheten på maskiner i 1817. Siden 1840 har turtellere vært brukt til å måle hastigheten til lokomotiver.

Turtellere i biler, fly og andre fartøy viser omdreiningstallet til motorens veivaksling. Disse har vanligvis merker som viser det trygge området for rotasjonshastighet. Lengre tids bruk på høye hastigheter kan føre til stor slitasje og annen skade på motoren.

## Eksterne lenker
*
Dioptersikte

**Dioptersikte** (diopter) er en type sikte for våpen med diopterhull på maks 1,2 mm. Et hullsikte med hulldiameter over 1,2&nbsp;mm kan dermed ikke kalles diopter, selv om det ofte (feilaktig) er det navnet som brukes. Her må skytteren sentrere øyet i hullet for korrekt sikting. Dioptersikter har den fordel at skytteren slipper å konsentrere seg om baksiktet og dermed bare har to elementer å forholde seg til; forsiktet og målet. Øyet trenger ikke sentreres midt i siktelinjen for å oppnå nøyaktighet, og dioptersikter gir økt dybdeskarphet som igjen letter siktingen. Dioptersikte og hullsikte krever at skytteren plasserer øyet nært siktet, mens et åpent sikte må plasseres minst 30 cm unna for at siktet skal sees klart.

Dioptersiktet er et baksikte, og brukes ofte sammen med et **hullkornsikte** som forsikte.

## Dioptervirkningen
Dioptervirkning opptrer når en ser gjennom et hull som er 1,2 mm eller mindre i diameter. Ser man gjennom et dioptersikte mot et mål, vil forsiktet på våpenet stå *tilnærmet* urørlig mot målet, dette selv om man beveger hodet slik at øyet beveger seg fra den ene siden av hullet til den andre. Årsaken til dette er et optisk fenomen (kanteffekter) som medfører at dioperhullet fungerer som en linse som parallelliserer lyset. 

Med dioptervirkning vil man få stor dybdeskarphet slik at både forsiktet og blinken ser skarp ut samtidig. Et dioptersikte tillater dermed skytteren å ha fokus på målet, akkurat som med et rødpunkt- eller kikkertsikte. Dette står i motsetning til åpne sikter hvor skytteren må velge å fokusere enten på skiven eller forsiktet.

Parallakseinnstillingen til et dioptersikte vil i praksis like lang som sikteavstanden. For eksempel med en sikteavstand på 1 meter mellom for- og baksikte vil et dioptersikte dermed være parallaksejustert til en avstand på 1 meter foran baksiktet. Siden hullet i diopteret er lite blir derimot øyet naturlig sentrert, og effekten av parallaksefeilen blir i praksis liten. Det oppstår nesten ingen parallaksfeil om øyet og hullkornet er sentert perfekt i diopteret. På hullsikter med større åpning kan derimot parallaksefeilen raskt bli mye større ettersom man kan flytte øyet mer ut av senter. En parallaksefeil på 1&nbsp;mm på 1 meter tilsvarer en treffpunktforandring på 100&nbsp;mm på 100&nbsp;m.

## Se også
* Hullsikte
* Lasersikte
* Rødpunktsikte
* Holografisk sikte
* Kikkertsikte

## Referanser


## Eksterne lenker
* Aperture sight (Sikte med hull)
Slaget ved Mylae

**Slaget ved Mylae** ble utkjempet på havet, utenfor kysten av Mylae (dagens Milazzo) på Sicilia, i 260 f.Kr., og var det første store sjøslaget mellom Karthago og den romerske republikk. Resultatet ble en avgjørende seier til Roma.

## Bakgrunn
Etter erobringen av Agrigentum følte romerne seg trygge til å fortsette krigen mot Karthago til havs. I den hensikt bygde de en flåte på 150 skip i rekordfart, 2 måneder. Den første trefningen, ved Lipari, gikk dårlig: konsul Gnaeus Cornelius Scipio Asina klarte å miste hele sin skvadron på 17 skip til Karthago uten kamp.

### Slaget
Kort tid etter hendelsen ved Lipari seilte juniorkonsulen, Gaius Duilius, med resten av flåten for å møte karthagenerne. Karthago var allerede en stor sjømakt og hadde gode ferdigheter til sjøs, noe romerne manglet. Romerne hadde imidlertid en nyvinning på sine skip, en ombordstigningsinnretning kalt *[[Corvus (våpen)|corvus]]*. Med dette utstyret klarte de å matche Karthagos evner på sjøen. Romerne kunne nå utføre nærkamp på havet. Flåtene møttes utenfor Mylae, og romerne klarte med en gang å borde 30 puniske skip, inkludert flaggskipet, som ble erobret av romerske soldater. Hannibal Gisco klarte å flykte til et annet skip, der han i desperasjon prøvde å utmanøvrere romerne ved å angripe i sikkerhet fra corviene, men måtte til slutt gi seg.

## Kilder
**The Fall of Carthage*, av Adrian Goldsworthy, Cassel
Hainich

**Hainich** er et skogkledd høgdedrag i delstaten Thüringen i Tyskland, mellom byene Eisenach, Mühlhausen og Bad Langensalza. Hainich dekker et areal på ca. 160 km², hvorav om lag halvparten siden 1998 er verna som *[[Nasjonalpark Hainich]]*. Det høgeste punktet i Hainich er Alte Berg på 494 m.

Hainich utgjør det største sammenhengende lauvskogsområdet i Tyskland, og formålet med vernet er at Midt-Tysklands opprinnelige lauvskogssamfunn her skal få utvikle seg uforstyrra. Det dominerende treslaget er bøk, i blanding med ask, lønn, lind og den sjeldne asalarten «Elsbeere» (*Sorbus torminalis*).

## Eksterne lenker
* http://www.hainich.de 
* http://www.nationalpark-hainich.de
Sekstant

**Sekstant** er et vinkelmålingsinstrument til å måle vinkelen mellem et himmellegeme, vanligvis solen, og horisonten. Sammen med astronomiske tabeller og en nøyaktig klokke kan en nå bestemme breddegraden. Uten nøyaktig klokke, må en bestemme middagshøyden, solens høyeste stilling på himmelen ved gjentatte målinger og sammenligne med tabellene. 

Med tabeller i kombinasjon med en nøyaktig klokke kan man også bestemme sin lengdegrad. 

Instrumentet anvendes av navigatører innen sjø- og luftfart til stedsbestemmelse. Med dagens satellittnavigasjonssystemer, som GPS og andre, blir sekstanten stadig mindre brukt. De fleste langturseilere vil likevel ha den ombord som en «back up».
Minisekstant har også blitt brukt for navigasjon over Grønlandsisen. For å fremskaffe en «horisont» ble det brukt et beger med kvikksølv som danner et vannrett speil. En sikter mot speilet og må i etterhånd halvere den målte høyden. I realiten har en ikke lenger noen horisont, men to bilder av solen, ett direkte mot solen og ett mot solens speilbilde som ligger i samme vinkel under horisonten som den virkelig solen ligger over. 

Sekstanten, som menes tatt i bruk i 1767, er en videreutvikling av oktanten, som  antas å være oppfunnet av engelskmannen John Hadley i 1731.

Omtrent samtidig kom amerikaneren Thomas Godfrey med en tilsvarende oppfinnelse. 

Instrumentet er innrettet slik at det kan holdes i hånden uten stativ, noe som er nødvendig både ombord i skip og i luftfartøyer.

  

Sekstanten består av en ramme på 60 grader (en sjettedel av en sirkelskive), og er forsynt med en gradinndelt skala) med nonius, samt en bevegelig radial arm, (alhidaden)  med et speil og ved limbus en rute med avlesningsmerke. Nyere sekstanter har finavlesningen ved hjelp av mikrometerskrue istedenfor nonius. Denne er gradert direkte i vinkelminutter og man bruker da ofte betegnelsen «Trommelsekstant». Dessuten er det på  rammen montert et fast speil, optisk tilbehør og farvede glass til å beskytte mot sollyset.

## Referanser


## Eksterne lenker
* Utførlig historikk over sekstanten
Andreas Tegström

**Andreas Ulrik Tegström** (født 1979) er en svensk fotballtrener og tidligere fotballspiller som er hovedtrener for .

Han gjennom karrieren spilt for klubbene Tenhult, Husqvarna, Sandefjord, Fredrikstad, Hønefoss og Jönköpings Södra.

## Karriere
### Svensk fotball
Tegström har spilt for svenske Tenhult, og gikk etterhvert til Husqvarna i svensk andredivisjon.

Tegström kom som et ubeskrevet blad til Sandefjord foran 2005-sesongen. Han ble kåret til årets spiller i svensk andredivisjon i 2005 og scoret 22 mål på like mange kamper. Etter en fantastisk sesong i Husqvarna var han ønsket av flere klubber, men valgte til slutt Sandefjord.

### Norsk fotball
Tegström scoret ti mål for Sandefjord i Tippeligaen i 2006, men scoret bare ett mål i 2007.

I august 2007 skrev han under en kontrakt med Fredrikstad, en overgang verdt knappe 4 millioner kroner. Etter å ha slitt med spilletid i Fredrikstad, ble han sommeren 2009 lånt ut til Hønefoss i Adeccoligaen. Karrieren i FFK var over i 2010 etter at kontrakten ikke ble fornyet. Han debuterte på hjemmebane 16. august, der han scoret 2-0-målet mot Alta, på overtid.

## Referanser


## Eksterne lenker
* 
* Andreas Tegströms spillerprofil på ffksupporter.net
* Profil på www.sandefjordfotball.no
Hullsikte

**Hullsikte** er et sikte til våpen. På et hullsikte har baksiktet et hull med diameter på over 1.2&nbsp;mm i diameter. Det forveksles ofte med dioptersikte som har hull på maks 1.2&nbsp;mm. 

Fordelen med hullsikte fremfor dioptersikte er at det er lettere for en skytter å se andre mål siden hullet og dermed synsfeltet er større. Dette gjør at mange militære sikter er hullsikter og ikke dioptersikter. Det har ikke så stor praktisk betydning da øyet i stor grad selv sentreres midt i hullet der lysstyrken er størst. Eksempel på våpen som har hullsikte er AG-3 som er våpenet det norske forsvaret brukte i perioden fra 1967 til 2007. Det hadde et hullsikte med 2&nbsp;mm hulldiameter. En annen stor fordel med et hullsikte, er at det er en svært enkel og solid konstruksjon, som består av få og kraftige deler, noe som gjør at den tåler vesentlig mer ytre påvirkning enn f.eks. et dioptersikte.

## Se også
* Dioptersikte
* Lasersikte
* Rødpunktsikte
* Holografisk sikte
* Kikkertsikte

## Referanser
Hainleite

**Hainleite** er en skogkledd kalksteinsås i det nordlige Thüringen i Tyskland. Området ligger i kommunen (Landkreis) Kyffhäuserkreis sør for elva Wipper mellom byene Bleicherode og Sondershausen. Høgeste punkt er på 464 moh.

Området har blandingsskog med bøk som dominerende treslag. Foruten skogsdriften er turisme viktig i Hainleite. Særlig er området søkt av fotturister, og Hainleite krysses av tre større vandringsleder:
* Barbarossaweg mellom Korbach i Hessen) til Kyffhäuser
* Hainleitewanderweg S2 mellom Friedrichsrode og Sachsenburg
* Hauptwanderweg Eisenach – Sondershausen – Kyffhäuser – Wernigerode
Sammen med Kyffhäuser-bergene og Windleite utgjør Hainleite naturparken Kyffhäuser.

## Eksterne lenker
* Wandergebiet Sonderhausen Hainleite
* Verwaltungsgemeinschaft Hainleite
* Touristische Informationen Sondershausen

## Litteratur
* Harald Rockstuhl:  *Sagenbuch vom Dühn aus dem Helbetal und von der Hainleite in Thüringen*.  Bad Langensalza, 2005, ISBN 3-937135-71-5
Dün

**Dün** eller **Dünwald** er en skogkledd kalksteinsås i det nordlige Thüringen i Tyskland, i distriktet (Landkreis) Eichsfeld. 

Dün ligger sør for elvene Leine og Wippers øvre løp og nord for byen Dingelstädt. Mot øst fortsetter Dün i åsen Hainleite, og mot sør ligger naturparken Eichsfeld-Hainich-Werratal. Høgeste punkt i Dün er Rondel med 522 m.

## Litteratur
* Rockstuhl, Harald: *Sagenbuch vom Dün aus dem Helbetal und von der Hainleite in Thüringen*. Bad Langensalza, 2005, ISBN 3-937135-71-5
Oksana Bajul

**Oksana Serhijivna Bajul** (ukrainsk: Оксана Сергіївна Баюл; født 16. november 1977 i Dnipro) er en ukrainsk kunstløper som deltok i De olympiske vinterleker i 1994 i Lillehammer.

Bajul ble olympisk mester i kunstløp under Vinter-OL i 1994 i Lillehammer. Hun vant single for damer foran Nancy Kerrigan fra USA og Lu Chen fra Kina.

Bajul ble verdensmester i kunstløp 1993 i single for damer og hun ble nummer to i europamesterskapet i både 1993 og 1994.

## OL-medaljer
* 1994  Lillehammer -  **Gull** i kunstløp, single damer  Ukraina

## VM-medaljer
* VM 1993 –  **Gull** i kunstløp, single damer

## Referanser


## Eksterne lenker
* 
* 
*
Det niende Fantomet

**Det niende Fantomet** (født 1700, død 1735) var i tegneserien Fantomet den niende personen som svor Hodeskalleeden.

## Se også
*Liste over historier med det niende Fantomet

## Eksterne lenker
* 9. Fantomet på Fantomet.org
Oksana Akinsjina

**Oksana Aleksandrovna Akinsjina** (russisk: Оксана Александровна Акиньшина) (født 1987) er en russisk skuespiller mest kjent for sin hovedrolle i den svenske filmen *[[Lilja 4-ever]]* av Lukas Moodysson. Hun er født i Leningrad i Russland, og begynte sin skuespillerkarriere i en alder av 12 år.

Akinsjina ble oppdaget av Sergej Bodrov jr., og gjorde sin filmdebut i den russiske filmen *Siostry*. Hun fikk en nominasjon som beste skuespillerinne under European Movie Awards i 2002, men tapte prisen til de åtte skuespillerinnene i filmen *[[8 femmes]]*. Hennes andre film, *Lilja 4-ever*, førte til hennes andre nominasjon som beste skuespillerinne, denne gangen for en svensk Guldbagge-pris, som hun vant.

## Filmografi
* *[[Sputnik (film fra 2020)|Sputnik]]* av Jegor Abramenko
* *[[Molot]]* (2004) regissert av Nurbek Egen.
* *Het Zuiden* (2004) av Martin Koolhoven
* *[[Gåten Jason Bourne]]* (2004) av Paul Greengrass
* *[[Lilja 4-ever]]* (2002) av Lukas Moodysson
* *Siostry* (2001) av Sergej Bodrov jr.
* *[[Rassvet]]* (2019) av Pavel Sidorov.

## Referanser


## Eksterne lenker
* 
*
Lilja 4-ever

***Lilja 4-ever*** er et svensk ungdomsdrama fra 2002 med regi og manus av Lukas Moodysson. Hovedrollen spilles av Oksana Akinsjina.

## Handling
Tenåringsjenta Lilja og vennen Volodja fantaserer om en bedre hverdag langt vekk fra det fattige livet i Russland. Drømmen ser ut til å gå i oppfyllelse da hun får muligheten til å flytte til Sverige sammen med sin nye kjæreste Andrej. I stedet for et bedre liv blir hun et offer for kynisk menneskehandel.

## Om filmen
*Lilja 4-ever* handler om menneskehandel i Baltikum. Filmen har paralleller til en virkelig hendelse fra 1990-tallet hvor Dangoule Rasalaite, ei jente fra Litauen, ble solgt som sexslave i Sverige. Hun tok livet sitt ved å hoppe fra en bro i Malmö. TV4 i Sverige produserte en TV-dokumentar om hennes skjebne.  

Filmen er spilt inn i Tallinn og Paldiski i Estland samt i i Malmö og Trollhättan. 

## Priser og nominasjoner
*Lilja 4-ever* ble nominert til en rekke priser, blant annet til Nordisk råds filmpris, og vant blant annet Guldbagge i kategoriene «beste kvinnelige hovedrolle», «beste foto», «beste regi», «beste film» og «beste manuskript».

## Rolleliste

## Referanser


## Eksterne lenker
*  
* Omtale av ''Lilja 4-ever'' hos montages.no
Mytekalender

***Mytekalender*** er et norsk faktaprogram som ble sendt på NRK Radio fra 2005 til 2011. Programmet inneholdt et daglig kåseri over en myte, en mytisk person eller en skjebnesvanger hendelse som har skapt myter − tilknyttet datoen. Programmet gikk på P2 og hadde en varighet på ca 10 minutter. Programleder var ved Terje Nordby.  

Kjenningsmelodien var hentet fra Antonio Vivaldis fagottkonsert i E-moll. 

Nordby utgav også en bokserie med tittelen *Mytekalender* på Aschehoug forlag. 

## Referanser
Guldbagge

**Guldbaggen** (norsk *[[gullbasse]]n*) er en svensk filmpris som har vært delt ut av Svenska Filminstitutet siden 1964 «för framstående insatser för den svenska filmen under det gångna året». 

## Historikk
Den første utdelingen ble holdt på Grand Hôtel i Stockholm den 25. september 1964. Det ble delt ut tre priser, for høyeste kvalitetspoeng for *[[Tystnaden]]*, beste regi til Ingmar Bergman for *Tystnaden*, beste kvinnelige skuespiller til Ingrid Thulin for *Tystnaden* og beste mannlige skuespiller  til Keve Hjelm for *[[Kvarteret Korpen]]*.

Frem til 1983 foregikk prisutdelingen på høsten. Da belønnet man filminnsatser fra juli til juni det foregående brutte kalenderåret. Siden 1985 deles prisene ut i januar året etter det hele kalenderåret som belønnes. I 1985 ble dermed filminnsatser fra de foregående 18 månedene belønnet for å komme i gjenge etter bytte av periodeinndelingen; det ble derfor ikke gjennomført noen utdeling i 1984.
 
## Utvelgelse av filmer og nominasjonsprosess
De svenske spille- og dokumentarfilmene som har hatt premiere i løpet av det foregående kalenderåret og har en visningstid på over 60 minutter er kvalifisert til å bli nominert. Filmene skal ha blitt lansert på en kino med åpne visninger i minst syv dager, og/eller omfattes av «betygsindex». For at en film skal bli ansett som svensk kreves det at den har en svensk hovedprodusent hvor eiersiden har svensk majoritet. Produsenten må i tillegg melde inn filmen for at den skal kunne komme i betraktning for å bli nominert.

En nominasjonskomité avgjør hvilke filmer og personer som skal nomineres til Guldbaggens forskjellige kategorier. Den består av 36 medlemmer som har erfaring fra filmbransjen. Medlemmene deles inn i fire jurygrupper og diskuterer frem tre nominasjoner i hver kategori. Nominasjonskomitéen velger ut samtlige Guldbaggenominerte, bortsett fra til priskategoriene Beste kortfilm og Beste dokumentarfilm som har egne nominasjonsgrupper.

## Vinnerjuryen
En egen jury peker ut vinnerne blant de nominerte i de respektive priskategoriene. Vinnerjuryen består av ni medlemmer med profesjonell kompetanse innen film. Det er Svenska Filminstitutet som velger ut medlemmene av juryen, som har en mandatperiode  på tre år.
Hedersguldbaggen deles ut uten forutgående nominasjon av Svenska Filminstitutets styre.

## Skulpturen
Prisen er en emaljert og forgylt kobberbille som veier omtrent 1,2 kg, og er formgitt av kunstneren Karl Axel Pehrson i samarbeid med Eje Öberg.

## Priskategorier
Fra og med prisutdelingen i 2023 deles Guldbaggen ut i 17 kategorier, samt de relaterte prisene Gullspira, Hedersguldbaggen og Guldbaggens publikumspris. Til Guldbaggegallaen i 2025 ble prisen til årets nykomling gjeninnført, nå under navnet Guldpiga.

## Fotnoter

## Referanser


 
 

 
 


## Eksterne lenker
* 
* 
*
Under the Surface

***Under the Surface*** er debutalbumet til den norske musikkartisten Marit Larsen. Det ble utgitt den 6. mars 2006. Albumet solgte til gullplate i Norge etter å ha solgt over 20&nbsp;000 eksemplarer på under en måned. Larsen fikk Spellemannprisen 2006 for beste kvinnelige artist for albumet, hun vant også Alarmprisen 2007.

## Sporliste
Alle komposisjoner er av Marit Larsen, unntatt der hvor annet er angitt.
#«In Came the Light» – 1:12
# «Under the Surface» – 4:14
# «Don't Save Me» – 3:48 (*Marit Larsen, Peter Zizzo*)
# «Only a Fool» – 4:06
# «Solid Ground» – 3:26
# «This Time Tomorrow» – 3:20
# «Recent Illusion» – 2:05
# «The Sinking Game» – 3:52 (*Marit Larsen, Kåre Christoffer Vestrheim*)
# «To an End» – 3:44 (*Marit Larsen, Egil Clausen*)
# «Come Closer» – 4:08
# «Poison Passion» – 3:00

## Musikere

* Marit Larsen: Vokal, Tangenter, Gitarer, Mandolin, Klokkespill, Perkusjon
* Kåre Christoffer Vestrheim: Tangenter, Gitarer, Sitar, Fløyte, Perkusjon
* Thomas Tofte: Bass
* Eirik Øien: Bass
* Martin Horntveth: Trommer, Perkusjon
* Tostein Lofthus: Trommer
* Erland Dahlen: Perkusjon
* Marius Graff: Gitarer, Banjo, Mandolin
* Mike Hartung: Gitarer, Banjo
* Geir Sundstøl: Mandolin, Munnspill, Steelgitar
* Hans-Christian Rosbach: Perkusjon
* Odd Nordstoga: Trekkspill, Gitarer
* Steffen Blindheim: Obo
* Trude Eick: Fransk horn
* Øyvind Brekke: Trombone
* Thom Hell: Vokal
* Strykere: Frode Larsen, Øyvind Fossheim, Vegar Johnsen, Stine Rem Aarønes, Silje Haugan, Jon Wien Sønstebø, Stig Ove Ose, Audun André Sandvik, Kaja Pettersen
* Dirigent: Lars Horntveth

## Produksjon
Produsent: Kåre Christoffer Vestrheim

## Kilder
* Albumcover

## Eksterne lenker
*
Gismerøya

**Gismerøya** er ei øy i Mannefjorden utenfor havna Kleven i Lindesnes kommune i Agder, forbundet med bro til fastlandet. Øya er stort sett utlagt til næringsvirksomhet.

Den er kjent for at Thorbjørn Egner hadde hytte og tilbrakte somrene der fra midten av 1950-tallet. Familien Egner dro med kystruten til Kleven. Thorbjørn Egner hadde tre hytter på øya, men hadde planer om fire, en hytte til seg selv og en til hvert av barna. I 2006 brant den ene ned, «Bramsalingen» på 25 kvadratmeter, mens hyttene «Heisan hopp» og «Skipperhuset» var blitt utsatt for hærverk.

Etter at Mandal kommune la øye ut til industriområde, er det ikke lenger så attraktivt å ha hytte på Gismerøya, og arvingene har prøvd å få et makeskifte med kommunen for å få et annet sted å tilbringe ferien. Øya er sentral i flere av Egners lesebøker for grunnskolen.

I seilskuteperioden på 1800-tallet lå et av Norges største reparasjonsverksteder for seilskip, Gismerøya Hovedverft, her.

Historikeren Dag Hundstad har skrevet bok om sølvskatten som også Thorbjørn Egner var fascinert av. Boken *Sølvskonnerten* forteller historien om mytteriet på skonnerten SS «Plattsburg» som deretter la til land i Kleven på vesle Gismerøy.

## Næringsdrivende på Gismerøya
*Baardsens Smie & Mek verksted A/S
*Nor Element
*Skanska
*Tor Fasseland
*Umoe Mandal

## Referanser


## Eksterne lenker
* Utsikt fra toppen av Gismerøya
Living

**Living AS** var en norsk møbelkjede eid av Skeidar Livinggroup, hvor Martin Andresen er majoritetseier. Kjeden markedsførte seg med en såkalt «storbyprofil». Kjeden hadde åtte butikker, og hovedkontoret lå på Forus i Stavanger. 

Kjedens sortiment omfattet moderne, urbane møbler og «shabby», mer landlige møbler samt interiørvarer i tillegg til klassiske møbler. Kjedens eget merke het InHouse Collection. I tillegg ble det ført merkevarer som Ekornes, Svane, Natuzzi, Lagans fra Dux, Broste, Fiskars og Himla.

Kjeden hadde over 350 ansatte. Den ble lagt ned i 2014.

## Varehus
*Living Stavanger (omprofilert til Skeidar)
*Living Oslo – Karihaugen, åpnet 22. februar 2004
*Living Oslo – Skullerud
*Living Bærum – Vøyenenga
*Living Bergen – Åsane (omprofilert til Skeidar)
*Living Bergen – Laguneparken (omprofilert til Skeidar)
*Living Haugesund – Raglamyr
*Living Trondheim – Lade

## Referanser
Asina

**Asina **er en appelsinbrus som produseres av de små mineralvannfabrikkene i Norge.
## Historie
Asina ble lansert i 1948 som en felles appelsindrikk for medlemmene av Mineralvannfabrikkenes Landsforening. Asina-navnet stammer fra navnekonkurransen Landsforeningen utlyste i 1947. Asina kom ut på topp, med Apello og Orango på henholdsvis andre- og tredjeplass.

Asinaforeningen ble stiftet 4. desember 1961 – en forening som skulle administrere tapperettighetene og sørge for at produktet til en hver tid holdt topp kvalitet. Norge ble delt opp i salgsdistrikt, og Asina ble etter hvert et kjent produkt over hele landet.

Etter at alle de små mineralvannfabrikkene har lagt ned, er det i 2019 kun Roma Mineralvannfabrikk i Lillestrøm som produserer Asina.

## Produsenter

### Nåværende produsenter
* Roma Mineralvannfabrikk, Lillestrøm (siden 1948)

### Tidligere produsenter
* Askim Mineralvannfabrikk, Askim
* Bele Mineralvatn
* Berentsens Brygghus, Egersund (siden 1962, til ?)
* Brynildsens Fabrikker, Fredrikstad
* Brænne Mineralvatn (tidl. Volda Mineralvatnfabrikk), Folkestadbygd
* Cito Fabrikker, Fagernes
* Eidsfjord Produkter, Vesterålens Mineralvannfabrikk, Sortland
* Eidsiva Mineralvannfabrikk, Eidsvoll
* Emdals Mineralvannfabrikk, Stranda
* Fontana, Oslo
* Fortuna Mineralvannfabrikk, Flekkefjord
* Frisgo Mineralvannfabrikk, Holmestrand
* Gimle Mineralvannfabrikk, Sandefjord
* Grimstad Mineralvandfabrik, Grimstad
* Hurum Mineralvannfabrikk, Tofte i Hurum
* Høibergs Mineralvandsfabrik, Ålesund
* Ihlen Mineralvannfabrikk, Nesodden
* Juno Fabrikker, Larvik
* Kirkenes Mineralvannfabrikk, Kirkenes
* Kongsvinger Mineralvannfabrikk, Kongsvinger
* Kristiansund Mineralvannfabrikk, Kristiansund
* Mineralvannfabrikken Bjørgvin, Bergen
* Mineralvannfabrikken Dacapo, Skudneshavn
* Mineralvannfabrikken Fram, Norheimsund
* Mineralvannfabrikken Løven, Kristiansund
* Mineralvannfabrikken Møre, Ålesund
* Mineralvannfabrikken Norden, Kristiansund
* Mineralvannfabrikken Nordstjernen, Stavanger
* Mo Mineralvannfabrikk, Mo i Rana
* Mosjøen Mineralvannfabrikk, Mosjøen
* Målselv Mineralvannfabrikk, Målselv
* Narvik Mineralvannfabrikk, Narvik
* Nordmi Fabrikker, Ålvundfjord
* Nordmøre Fruktpresse, Sunndalsøra
* Norma Mineralvannfabrikk, Fauske
* Otta Mineralvannfabrikk, Otta
* Rauma Konservesfabrikk, Molde
* Risør Mineralvannfabrikk, Risør
* Rjukan Mineralvannfabrikk, Rjukan
* Romsdal Mineralvannfabrikk, Åndalsnes
* Rønnevig AS (tidl. Sørlandets Mineralvandfabrik), Lillesand
* Røros Mineralvannfabrikk, Røros
* Sandnessjøen Mineralvannfabrikk, Sandnessjøen
* Stordalens Mineralvannfabrikk, Kongsberg
* Sund-Ja, Svolvær
* Svelvik Mineralvannfabrikk, Svelvik
* Sørumsand Mineralvannfabrikk, Sørumsand
* Telemark Mineralvannfabrikk, Notodden
* Trio Fabrikker, Skien
* Tromi Fabrikker (tidl. A/S Trondheim Mineralvannfabrikk), Selsbakk
* Trømborg Mineralvannfabrikk, Sarpsborg
* Vadsø Mineralvannfabrikk, Vadsø
* Vesterålen Mineralvannfabrikk, Sortland
* Viking Fabrikker, Haugesund
* Voss Mineralvannfabrikk, Voss

## Referanser


## Eksterne lenker
*
Umoe Mandal

**Umoe Mandal AS** (tidligere **Kværner Mandal AS**, **Kværner Båtservice AS**, **Båtservice Marine A/s**) er et båtverft beliggende på Gismerøya like øst for Mandal. Her har det vært produsert fartøy til sjøforsvaret. Herunder:
* Mineryddere - Oksøy-klassen og Alta-klassen (1990-97)
* Oppgradering av Hauk-klassen
* Kystkorvetter (MTB) - Skjold-klassen (1999 / 2006–2013)

Umoe Mandal eies av Umoe AS.

## Referanser


## Eksterne lenker
* 
*
Gråmagan

**Gråmagan** er en ås på Kolsås i Bærum kommune i Akershus. Gråmagan ligger på østsiden av Kolsås, rett ovenfor Dalbo gård og Dælivannet. Fra Gråmagan er det en god utsikt over østre Bærum, Oslo, Nesodden og enda lenger.

På Gråmagan ligger en bygdeborg. På Kolsås har det vært minst fire bygdeborger, og Gråmagan er den best bevarte av disse.

## Referanser




## Eksterne lenker
* Artikkel om Gråmagan 
*
Spesialist (lege)

En **spesialist**, tidligere også kalt **spesiallege**, er en lege som har gjennomført en langvarig spesialistutdannelse og blitt godkjent av helsemyndighetene som spesialist innen en medisinsk spesialitet.

En spesialistutdannelse gjennomføres etter fullført medisinsk utdannelse og autorisasjon/lisens som lege. I de fleste land tar en spesialistutdannelse minst 8–9 år. I Norge har en spesialistutdannelse minst åtte års varighet utover selve legeutdannelsen, slik at den samlede utdanningstiden er minst 14 år. En spesialistutdannelse består i Norge av en blanding av tjenestetid som underordnet lege – lege i spesialisering (tidligere assistentlege) – i den aktuelle spesialiteten, kurs og læringsaktiviteter, og forskning. Ny ordning for legers spesialistutdanning ble innført i 2019 og stiller vesentlig større krav til organiserte utdanningsløp.

Mellom 1982 og 2011 var Den norske lægeforening delegert ansvaret for å godkjenne spesialister av helsemyndighetene. Kravene ble fastsatt av spesialitetskomitéer på fem medlemmer for hver spesialitet. Fra 2011 overtok Helsedirektoratet ansvaret for å godkjenne spesialister, og spesialitetskomiteene ble videreført som rådgivende organer for Helsedirektoratet. Fra 2019 er de fire regionale utdanningssentrene for leger i spesialisering i hver helseregion gitt en sentral rolle i legers spesialistutdanning.

Den medisinske grunnutdannelsen (i Norge cand.med.) er en meget generell utdannelse, men medisinfaget er svært vidtfavnende og høyt spesialisert. For å bli godkjent som spesialist må man ha en inngående beherskelse av et bestemt fagområde.

## Eksterne lenker
* helsedirektoratet.no Spesialistgodkjenning
Liste over britiske politistyrker

**Listen over britiske politistyrker** er en oversikt over de enheter Storbritannias politi består av.

Styrkene kan deles i tre hovedtyper:
# Regionale styrker, som besørger det meste av politiarbeidet. De dekker et definert område, gjerne ett eller flere grevskap (England) eller hovedområder (Wales), og kontrolleres av hver sin Police Authority. Skottland og Nord-Irland har nasjonale styrker.
# Nasjonale styrker, som har et spesifikt arbeidsområde. Etter en lovendring i 2005 omtales de som *spesialstyrker*. 
# Lokale, spesialiserte styrker, som betjener begrensede områder som en park eller et havneområde. De fleste har sitt opphav i private vekterstyrker som på et tidspunkt fikk full eller begrenset politimyndighet. 

## Regionale styrker

### England

*1: City of London Police betjener et område inne i Metropolitan Police Services territorium (nr. 23 på kartet). *

### Wales

*Dyfed-Powys Police (*Heddlu Dyfed Powys*) – Dyfed og Powys
*Gwent Police (*Heddlu Gwent*) – Gwent
*North Wales Police (*Heddlu Gogledd Cymru*) – Gwynedd og Clwyd
*South Wales Police (*Heddlu De Cymru*) – South Glamorgan, Mid Glamorgan og West Glamorgan

### Skottland

* Police Scotland

### Nord-Irland

* Police Service of Northern Ireland
* Larne Harbour Police har ansvar for havnen i Larne i Nord-Irland. Kontrollorganet for styrken er Police Ombudsman for Northern Ireland.

## Nasjonale styrker

* British Transport Police
* Civil Nuclear Constabulary
* Ministry of Defence Police 
* Scottish Drug Enforcement Agency
* Serious Organised Crime Agency

## Lokale, spesialiserte styrker

### Havner

* Belfast Harbour Police
* Falmouth Docks Police
* Larne Harbour Police
* Port of Bristol Police
* Port of Dover Police
* Port of Felixstowe Police
* Port of Liverpool Police
* Port of Tilbury Police
* Tees and Hartlepool Port Authority Harbour Police

### Parker og lignende

* Epping Forest Keepers
* Hampstead Heath Constabulary
* Royal Botanic Gardens Constabulary
* Royal Parks Constabulary (kun i Skottland, i England erstattet gjennom Serious Organised Crime and Police Act 2005)
* Barking and Dagenham Parks Constabulary
* Hammersmith and Fulham Parks Constabulary
* Haringey Parks Constabulary
* Hillingdon Parks Patrol Service
* Newham Parks Constabulary
* Royal Borough of Kensington and Chelsea Parks Police
* Sutton Parks Constabulary
* Wandsworth Parks Police

### Annet
* Belfast International Airport Constabulary
* Cambridge University Constabulary
* Mersey Tunnels Police
* York Minster Police

## Militære politistyrker

*Royal Military Police (Hæren)
*Royal Air Force Police (Flyvåpenet)
*Royal Navy Police (Marinen)

## Se også

*States of Guernsey Police Service 
*Isle of Man Constabulary 
*States of Jersey Police
*Royal Gibraltar Police
*Gibraltar Services Police
*Policing in the United Kingdom
*Liste over tidligere politistyrker i Storbritannia

## Referanser